**Lea Gleitman** (født 1924) er en polsk-svensk Holocaust-overlevende.

Biografi
--------

Lea Gletiman ble født i en jødisk familie og var den nest yngste i en søskenflokk på fire. Faren drev klesbutikk. I 1932 flyttet familien fra Oświęcim til Sosnowiec. Gleitman gikk på en jødisk skole i byen. Etter krigsutbruddet måtte familien flytte til en ghetto, men bestemte seg for å forlate Sosnowiec og reise til det østlige Polen som da var under russisk kontroll. I 1942 ble hele Gleitman-familien tvunget inn på en idrettsplass sammen med 30 000 andre jøder og mesteparten av familien ble sendt videre til konsentrasjonsleiren i Auschwitz hvor de døde. Lea Gleitman ble sendt til tvangsarbeidsleiren Gräben i Øst-Tyskland. I desember 1944 ble hun tvunget ut på marsj og deretter plassert i konsentrasjonsleiren Bergen-Belsen. 15. april 1945 ble Lea Gleitman frigjort av britiske tropper i konsentrasjonsleiren. Etter frigjøringen plasserte britene Gleitman i en oppsamlingsleir. Da hun fikk vite at søsteren Miriam fortsatt var i live, reiste hun for å hente søsteren i Polen, og sammen tok de veien til Sverige. I 1946 ankom søstrene Malmö. Lea Gleitman fikk jobb på Malmö Strumpfabrik og møtte der sin fremtidige ektemann Josef som også hadde overlevd Auschwitz. De fikk to døtre sammen.

Gleitman var med på å grunnlegge informasjonsgruppen *Förintelsens Ögonvittnen* i 1991. Siden den gang har hun besøkt hun svenske skoler for å informere om Holocaust og fortelle om egne opplevelser fra gettoen i hjembyen Sosnowiec, tvangsarbeidsleiren Gräben bei Striegau i Øst-Tyskland og derfra dødsmarsjen mot Bergen-Belsen.

### Förintelsens Ögonvittnen

Foreningen *Förintelsens Ögonvittnen* ble grunnlagt i Malmö i 1991. Gruppen besto da av rundt 20 personer som alle hadde vært øyenvitner til jødeforfølgelsene under andre verdenskrig. Styreleder var Harry Rubinstein. Etter hans bortgang overtok Ulla-Lena Cavling som koordinator.

I 2011 feiret foreningen sitt 20-årsjubileum ved den jødiske menigheten i Malmö. På dette tidspunktet var halvparten av vitnene fortsatt i live, men bare fem av dem var fortsatt aktive med å holde foredrag på skoler. De hadde da snakket foran cirka 100 000 elever på skoler, konfirmantgrupper, foreninger og kirkelige menigheter.

*Förintelsens Ögonvittnen* har som forening mottatt en pris fra stiftelsen *Artister mot nazister* som er etablert av Mikael Wiehe og Tomas Ledin. Prisen er også delt ut individuelt til flere av gruppens medlemmer.

I 2005 ga gruppen ut minneboken «Förintelsens Ögonvittnen» der hver av medlemmenes historier fortelles med egne ord. Denne boken har blitt lagt igjen et eksemplar av på alle skolene de har besøkt.

Referanser
----------

1. ↑  «Lea Gleitman berättar sin historia. Eternal echoes, besøkt 24. oktober 2023.» (PDF).
2. ↑  «Lea, 93, berättar för att Förintelsen aldrig ska glömmas». *Sydsvenskan*. 27. januar 2018.
3. ↑  «Lea Gleitman vittnar om dödslägren». *Expressen*. 26. januar 2013.
4. 1 2  Schatz, Daniel (18. oktober 2021). «"Ångrar mest av allt att jag stannade i Malmö" | SvD Ledare». *Svenska Dagbladet* **(svensk)**. ISSN 1101-2412. Besøkt 24. oktober 2023.
5. ↑  «Leas berättelse». *Malmö Stadsteater* **(engelsk)**. Besøkt 24. oktober 2023.
6. ↑  «97-åriga Lea Gleitman överlevde Förintelsen – hoppas konferensen blir mer än prat». *SVT*. 13. oktober 2021.
7. ↑  «Berättargruppen Förintelsens efterlevande. Läst 20 oktober 2023.».